Жозе-Мария дьо Ередия
Понте Векио

Превод от френски: Пенчо Симов, 1978

chitanka.info

Понте Векио[0]

Antonio di Sandro orefice[1]

Грижливият златар, преварвайки зората,

работеше безспир с емайла чер и бял,

латински горд девиз на рицар престарял

изписваше във герб от пурпур и позлата.

По моста в пъстра смес минаваше тълпата

и слънцето, на път в небето от кристал,

със ореоли бе обвило, като шал,

на флорентинските красавици челата.

Изпитали докрай властта на този чар,

помощниците на добрия стар златар

забравяха за миг защо са чам събрани,

а глух за всеки шум и всяка суета,

Челини, още млад, дълбаеше с длета

връх дръжка на кинжал борба между титани.

[0] Понте Векио. — Старият мост във Флоренция. От двете му страни има дюкянчета, в едно от които е работил Бенвенуто Челини. ↑

[1] Antonio di Sandro orefice. — Антонио ди Сандро, златар (италиански). ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.